Nahariya

Nahariya est una bidda israeliana de unos 32.000 abitadores posta in su nordu de su paìsu, in s’oru de su Mare Mesuterranu, a pagos chilòmetros dae sa làcana libanesa. Prima culònia ebràiga de sa Galilè otzidentale, fiat istada fundada in su 1.934 dae unu grupu de assentadores alemannos, s’in cras de sa bintòria nazista in sas eleghiduras: nàschida comente assentadorzu sintzillu, posteriormente s’est mudada in unu tzentru barneale froridore, chi a dies de oe est frechentadu meda e cunnotu pro sas prajas suas, cussideradas sas prus bellas de sa costera tramuntanesa. Su tzentru de sa bidda est sderot Ga’aton, su zirone printzipale chi segat sa leada dae uestu e estu; in su nr. 19, b’est sa domo comunale, ch’istranzat finas su museu logale.